|  |
| --- |
| REPUBLIKA HRVATSKAVRHOVNI SUD REPUBLIKE HRVATSKEURED PREDSJEDNIKA |

Broj: Su-VII-13/2025-1

Zagreb, 26. svibnja 2025.

Na temelju članka 5. stavka 2. Sudskog poslovnika ("Narodne novine" br. 37/14., 49/14., 8/15., 35/15., 123/15., 45/16., 29/17., 33/17., 34/17., 57/17., 101/18., 119/18., 81/19., 128/19., 39/20., 47/20., 138/20., 147/20., 70/21., 99/21., 145/21., 23/22., 12/23., 122/23., 55/24., 136/24.) a u svezi članka 12. Zakona o izvršavanju Državnog proračuna Republike Hrvatske za 2025. godinu ("Narodne novine" br. 149/24.) i na temelju članka 15. Pravilnika o mjerilima i načinu korištenja nenamjenskih donacija i vlastitih prihoda proračunskih korisnika iz nadležnosti Ministarstva pravosuđa i uprave ("Narodne novine" br. 67/23.), sutkinja ovlaštena za obavljanje poslova sudske uprave donosi

O D L U K U

o normativu i cijeni gotovih proizvoda u čajnoj kuhinji

Vrhovnog suda Republike Hrvatske

Članak 1.

Čajna kuhinja Vrhovnog suda Republike Hrvatske djeluje kao unutarnja ustrojstvena jedinica Vrhovnog suda Republike Hrvatske s osnovnom zadaćom – priprema i posluživanje toplih i hladnih napitaka i sendviča za zaposlenike Vrhovnog suda Republike Hrvatske.

Članak 2.

Djelatnost čajne kuhinje financira se iz vlastitih prihoda koji su utvrđeni u Financijskom planu Vrhovnog suda Republike Hrvatske, izvor 31, aktivnost A631000 vlastiti prihodi u okviru redovne aktivnosti Vrhovnog suda Republike Hrvatske.

Članak 3.

Pojedinačna prodajna cijena gotovog proizvoda izračunava se kao zbroj prosječne nabavne cijene pojedinačnih namirnica od kojih se sastoji gotov proizvod, prema količini namirnice određenoj u tablici normativa gotovih proizvoda, koja je sastavni dio ove odluke, uvećana za troškove nabave i održavanja postrojenja i opreme, inventara i gubitka nastalog kvarom, rastepom, lomom i kalom.

Članak 4.

Namirnice za pripremu napitaka i hrane u čajnoj kuhinji Vrhovnog suda Republike Hrvatske nabavljaju se prema postupku propisanom u Pravilniku o postupku jednostavne nabave u Vrhovnom sudu Republike Hrvatske.

Članak 5.

Zaposlenik čajne kuhinje Vrhovnog suda Republike Hrvatske upisuje u Dnevnik prometa manjak nastao gubitkom namirnica uslijed kvara, rastepa, loma i kala kao posljedice prirodnih utjecaja ili radnji koje se neophodno poduzimaju pri rukovanju namirnicama, obradi i skladištenju.

Dopuštena visina gubitaka namirnica pri čuvanju u skladištu i obradi može iznositi u visini stope utvrđene Odlukom Skupštine Hrvatske obrtničke komore o dopuštenoj visini kala, rastepa, kvara i loma u ugostiteljstvu ili u prosjeku 5% na sve namirnice (kava, šećer, mlijeko, vrhnje, limun, sokovi, sir, šunka, kruh).

Gubici na proizvodima koji nastaju pri skladištenju, toplinskoj obradi, rastepu, kvaru ili lomu predstavljaju rashod koji se knjiži na temelju knjigovodstvene isprave kao trošak poslovanja.

Gubitak se može utvrđivati neposredno nakon nastajanja, izvanrednim popisom robe ili redovnim popisom robe u čajnoj kuhinji. O utvrđenom gubitku i načinu nastanka gubitka, zapisnik sastavlja zaposlenik čajne kuhinje. Zapisnik supotpisuje neposredno nadređeni zaposlenik suda.

Članak 6.

Sastavni dio ove odluke je „Normativ (hrane i pića) u čajnoj kuhinji Vrhovnog suda Republike Hrvatske br. Su-VII-13/2025-1-1“ i „Cjenik hrane i pića u čajnoj kuhinji Vrhovnog suda Republike Hrvatske br. Su-VII-13/2025-1-2 od 26. svibnja 2025.“

Normativom (hrane i pića) u čajnoj kuhinji Vrhovnog suda Republike Hrvatske broj Su-VII-13/2025-1-1 od 26. svibnja 2025. su određene vrste i količine namirnica od kojih se sastoji gotov proizvod.

Cjenikom hrane i pića u čajnoj kuhinji Vrhovnog suda Republike Hrvatske br. Su-VII-13/2025-1-2 od 26. svibnja 2025. iskazane su cijene svakog pojedinog proizvoda.

Članak 7.

Ova Odluka stupa na snagu danom objave i bit će objavljena na mrežnim stranicama Vrhovnog suda Republike Hrvatske.

Danom stupanja na snagu ove Odluke prestaje važiti Odluka o normativu i cijeni gotovih proizvoda u kantini-restoranu Vrhovnog suda Republike Hrvatske i načinu korištenja vlastitih prihoda poslovni broj Su-VII-8/2022-6 od 19. prosinca 2023.

 SUTKINJA OVLAŠTENA

ZA OBAVLJANJE POSLOVA SUDSKE UPRAVE

Gordana Jalšovečki

Dostaviti:

- Služba za financije i računovodstvo

- mrežna stranica

- spis, ovdje

|  |
| --- |
| **NORMATIV (HRANE I PIĆA) U ČAJNOJ KUHINJI VSRH br. Su-VII-13/2025-1-1 od 26. svibnja 2025.** |
|  |
| Red.br. | Gotovproizvod  | Namirnicenaziv i količina |  |  |  |  |  |  |
| 1 | 2 | 3 |  |  |  |  |  |  |
| 1. | TOAST SENDVIČ-sir | toast - 2 šnite |   |   |   |   |  |  |
| sir - 2 šnite |   |  |  |
| salveta - 1kom. |   |  |  |
| 2. | TOAST SENDVIČ-sir i šunka | šunka - 2 šnite |   |   |   |   |  |  |
| toast - 2 šnite |   |  |  |
| sir - 1 šnita |   |  |  |
| salveta - 1kom. |   |  |  |
| 3. | KAVA \*- espresso  | kava - 1 doza |   |   |   |   |  |  |
| šećer - 1 vrećicax4 g |   |  |  |
| čaša 0,19 l |   |  |  |
| 4. | KAVA \*- s mlijekom / Cappuccino  | kava - 1 doza |   |   |   |   |  |  |
| šećer - 1 vrećicax4 g |   |  |  |
| mlijeko, 0,5 dcl |   |  |  |
| čaša 0,19 l |   |  |  |
| 5. | KAVA \*- bijela | kava - 1 doza |   |   |  |   |  |  |
| šećer - 2 vrećicex4 g |   |  |  |
| mlijeko, 1,5 dcl |   |  |  |
| čaša 0,25 l |   |  |  |
| 6. | ČAJ -obični | čaj - 1 filter vrećica |   |   |   |   |  |  |
| šećer - 2 vrećice x 4g |   |  |  |
| 7. | ČAJ - s limunom | čaj - 1 filter vrećica |   |   |  |   |  |  |
| šećer - 2 vrećice x 4g |   |  |  |
| 1/4 limuna |   |  |  |
| 8. | ČAJ - s medom i limunom | čaj - 1 filter vrećica |   |   |  |   |  |  |
| med - 1 kom, 20 g |   |  |  |
| 1/4 limuna |   |  |  |
| 9. | Coca-cola, classic i zero | Coca-cola, pet, 0,3 l |   |   |   |   |  |  |
| 10. | SOK - negazirani | 1 čaša - 2 dcl |   |   |   |   |  |  |
| 11. | CEDEVITA | kom/paketić |   |   |   |   |  |  |
| 12. | VODA - gazirana, negazirana | 1 čaša - 2 dcl |   |   |   |   |  |  |
| 13. | VODA - negazirana | 0,5 l/bočica |   |   |   |   |  |  |
| 14. | Mlijeko - kuhano | 2 dcl |   |   |   |   |  |  |
| 15. | Med | med - 1 kom, 20 g |   |   |   |   |  |  |
| \* normativ od 1 kg kave u zrnu za expresso aparate =133 šalica  |   |   |   |   |  |  |
| kave-gotovog proizvoda |  |  |  |  |  |  |  |

|  |
| --- |
| REPUBLIKA HRVATSKAVRHOVNI SUD REPUBLIKE HRVATSKEURED PREDSJEDNIKA |

Broj: Su-VII-13/2025-1-2

Zagreb, 26. svibnja 2025.

C J E N I K

HRANE I PIĆA

U ČAJNOJ KUHINJI VRHOVNOG SUDA REPUBLIKE HRVATSKE

od 26. svibnja 2025.

|  |  |  |
| --- | --- | --- |
| Red. br. | NAZIV PROIZVODA | CIJENA EUR |
| 1. | TOAST- TOPLI SENDVIČ – sir | 0,80 |
| 2. | TOAST – TOPLI SENDVIČ – šunka/sir | 1,00 |
| 3. | KAVA – espresso | 0,35 |
| 4. | KAVA – s mlijekom i Cappuccino | 0,40 |
| 5. | KAVA – bijela | 0,50 |
| 6. | ČAJ – obični | 0,25 |
| 7. | ČAJ – s limunom | 0,35 |
| 8. | ČAJ – s medom i limunom | 0,80 |
| 9. | COCA-COLA – limenka | 1,00 |
| 10. | SOK – negazirani 2 dl | 0,70 |
| 11. | CEDEVITA | 0,70 |
| 12. | VODA – gazirana 2 dl | 0,30 |
| 13. | MED-1 kom, 20 g | 0,50 |
| 14. | MLIJEKO-2 dl | 0,25 |

SUTKINJA OVLAŠTENA

ZA OBAVLJANJE POSLOVA SUDSKE UPRAVE

Gordana Jalšovečki